આજના સમયમાં દરેક ક્ષેત્રમાં સોશિયલ મીડિયા ઘૂસી ચૂક્યું છે. બોલિવૂડ સ્ટાર પણ તેની પહોંચથી દૂર રહી શક્યા નથી, પરંતુ હજુ પણ ઘણા એવા સ્ટાર છે કે જે સોશિયલ મીડિયાથી દૂર રહેવા ઇચ્છે છે, તેમાં કેટલાક એવા નામી સ્ટાર છે, જે પોતાના નજીકના લોકોના દબાણના કારણે સોશિયલ મીડિયા પર એક્ટિવ થયા છે. આમાંની એક છે વિદ્યા બાલન. વિદ્યા બાલન હવે સોશિયલ મીડિયા પર એક્ટિવ થઇ ચૂકી છે, પરંતુ ૨૪ કલાકમાંથી તે માત્ર પાંચ-દશ મિનિટ જ સોશિયલ મીડિયા પર રહે છે, તેમાં પણ તે મોટા ભાગે ઇન્સ્ટાગ્રામને મહત્ત્વ આપે છે, કેમ કે તેને તસવીરો ખેંચવી ગમે છે. રહી વાત ટ્વિટરની તો વિદ્યાને શિરીષ કુંદરના ટ્વિટ વાંચવાં ગમે છે.